Diari Oficial de la Generalitat Valenciana


Sumari del DOGV 9508, del 10-01-2023 (2022/12518)

RESOLUCIÓ de 5 de desembre de 2022, de la Subdirecció General de Relacions Laborals, per la qual es disposa el registre i publicació de l'acord de la comissió negociadora del conveni col·lectiu de l'empresa Mensajeros Costa Blanca, SA, a fi de procedir a la actualització de les taules salarials i modificació de determinats articles (codi conveni núm. 42346452609496).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9508

Data del DOGV
:   10-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12554


Data del document
:   05-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 5 de desembre de 2022, de la Subdirecció General de Relacions Laborals, per la qual es disposa el registre i publicació de l'acord de la comissió negociadora del conveni col·lectiu de l'empresa Mensajeros Costa Blanca, SA, a fi de procedir a la actualització de les taules salarials i modificació de determinats articles (codi conveni núm. 69791131041108). [2022/12392]  
  
  
Vista l'acta de la Comissió Negociadora sobre l'acord d'actualització de les taules salarials i modificació de determinats articles del conveni col·lectiu de l'empresa Mensajeros Costa Blanca, SA, subscrit pels representants de les parts social i empresarial, i de conformitat amb el que es disposa en l'article 90, apartats 2 i 3, del text refós de la Llei de l'Estatut dels Treballadors (aprovat per Reial decret legislatiu 2/2015, de 23 d'octubre); en l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball; d'acord amb el que s'estableix en l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell, pel qual s'aprova el reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 5 de desembre de 2022.- El subdirector general de Relacions Laborals: Joaquín Vañó Gironés.  
  
Article 25. Festius i diumenges  
1. Per la naturalesa de la prestació de serveis de la nostra empresa tots els treballadors i treballadores hauran de prestar els seus serveis en els festius i diumenges en els quals l'empresa haja de prestar servei.  
2. Per a la distribució de treball en els dies festius i/o diumenges en els quals per la naturalesa del servei que presta l'empresa, siga necessari treballar, només aquells departaments que presten servei a nivell nacional, es donarà prioritat per a la prestació del servei als treballadors/es que es presenten com a voluntaris. Si amb aquests no és suficient, es procedirà a sorteig entre la resta dels treballadors/es que estigueren facultats/des per al servei a prestar. En cas de no cobrir-se el servei amb treballadors voluntaris o voluntàries, i una vegada realitzat el sorteig, serà obligatòria l'assistència a treball en festiu i/o diumenge d'aquell treballador o treballadora que haja sigut assignat/ada per sorteig.  
  
3. Qui preste els seus serveis en qualsevol dels 14 dies festius anuals, regulats en l'article 37.2 de l'Estatut dels Treballadors, tindrà dret a la compensació d'un dia lliure retribuït i, a més percebrà una retribució de 30 euros per festiu treballat durant els anys 2022 a 2024, incrementant-se a 40 euros durant l'any 2025.  
4. Quan excepcionalment, i per raons tècniques o organitzatives, el treballador/a haja de prestar servei en diumenge, l'empresa estarà obligada a abonar al treballador/a l'import de les hores treballades en diumenge incrementades en un 75 per cent, excepte descans compensatori.  
  
Article 25 bis. Hores extraordinàries  
Cada hora de treball efectiu que es realitze sobre la duració màxima de la jornada setmanal ordinària establida setmanalment s'abonarà amb l'increment del 75 per cent sobre el salari corresponent a l'hora ordinària o bé es compensarà amb dies lliures retribuïts, i es facultarà l'empresa a prendre la decisió.  
  
Article 31. Rendiment mínim exigible  
1. Es pacta com a rendiment mínim exigible al missatger/a i conductor/a amb serveis de missatgeria urgent o no urgent en diversos codis postals, el corresponent a 506 adreces mensuals o la seua equivalència en quilòmetres i temps d'espera. I en el cas dels ciclomissatgers/es, el corresponent a 394 direccions mensuals o la seua equivalència en quilòmetres.  
2. En el cas que per alguna causa prevista legalment o convencionalment no es prestara activitat durant tots els dies laborables del període previst, el rendiment exigible seria matemàticament proporcional, partint d'un càlcul teòric de 28 adreces per dia laborable, excloent qualsevol festivitat de caràcter local, autonòmic o nacional, i també qualsevol causa prevista legalment o convencionalment. Igual criteri se seguirà en el cas de treballs prestats a temps parcial.  
  
3. La no consecució del rendiment pactat en aquest article durant dos mesos consecutius o tres alterns durant un període de 12 mesos serà motiu d'acomiadament del treballador/a per aplicació del que es disposa en l'article 54.2.e del text refós de la Llei de l'Estatut dels Treballadors. A aquest efecte, no es tindrà en compte el rendiment obtingut en el primer mes de prestació del treball, tenint en compte la falta d'experiència del treballador o treballadora.  
4. El treballador o a la treballadora a qui l'empresa no facilite els serveis necessaris per a aconseguir el rendiment mínim haurà de sol·licitar al cap o la cap de Trànsit que li faça constar per escrit tal circumstància a l'efecte de no computar aquesta jornada per al càlcul del rendiment. El cap o la cap de Trànsit està obligat/ada a expedir la corresponent anotació o certificació en tal sentit.  
5. L'empresa, a petició del treballador o treballadora, està obligada a exhibir-li els comprovants dels serveis realitzats durant el mes, a fi de poder efectuar l'oportú acarament, i podrà anar acompanyat en tal diligència d'un membre del Comité d'Empresa o representant sindical.  
  
  
Article 33. Equips de treball  
1. L'empresa proveirà de manera gratuïta el personal de les peces de treball necessàries. El lliurament es realitzarà a l'inici de la relació laboral i cada vegada que per raons de deterioració de les peces i útils siga necessari.  
2. Es farà lliurament als missatgers/es, ciclomissatgers/es, caminadors/es i conductors/es d'un vestit d'aigua, d'uniforme d'estiu i d'una peça d'abric cada dos anys, i en aquells casos en els quals a conseqüència de l'ús normal d'aquests es deterioren.  
3. Així mateix, es facilitarà un carretó als conductors/es, una bossa o motxilla als caminadors/es, ciclomissatgers/es i missatgers/as, que es podran substituir per a aquests últims per una caixa.  
  
Article 34. Retribució salarial  
1. Estarà compresa per tots o alguns dels conceptes següents:  
  
a) Salari base: serà el mateix dins de cada grup professional per a tots els nivells.  
Remunera la jornada de treball pactada en aquest conveni col·lectiu i els períodes de descans legalment establits.  
b) Complement personal: s'inclou l'import de condicions ad personam. Té caràcter de consolidable.  
c) Complement horari especial: tots aquells treballadors i treballadores la jornada dels quals, tota o com a mínim tres hores d'aquesta, es trobe compresa entre les 22.00 h i les 6.00 h, tindran un complement no consolidable, que es calcularà incrementant en un 15 per cent el salari base corresponent a les hores realitzades en horari especial. Aquest complement només es pagarà durant el període de temps en què el treballador/a realitze l'horari comprés en l'interval indicat.  
  
d) Millora voluntària, complements per quantitat de treball o productivitat: s'estableixen per a retribuir una major quantitat de treball o productivitat aconseguida, i són entre altres, plusos d'activitat, primes, gratificacions, incentius. No tenen caràcter de consolidables. S'inclou la producció dels missatgers/es i conductors/es realitzada de més sobre la seua facturació mínima/mes.  
2. Retribució caminadors/es i ciclomissatgers/es:  
a) El caminador/a o ciclomissatger/a rebrà la retribució mensual fixada per al seu nivell professional en l'annex II d'aquest conveni.  
b) Part proporcional de pagues extraordinàries: les pagues extraordinàries seran dues a l'any. Cadascuna d'aquestes serà l'equivalent al salari base mensual del treballador/a categoria caminador/a o ciclomissatger/a. Les pagues extraordinàries seran prorratejades mensualment, el seu import correspondrà a 1/6 del salari base mensual.  
c) Complement per quantitat de treball: s'abonarà la quantitat de 0,50 euros per cada direcció que supere les 394 mensuals. Cada 6 km i/o 30 minuts d'espera equivalen a una direcció.  
d) Despeses locomoció: l'empresa abonarà mensualment al caminador/a les despeses de transport efectuades a conseqüència de la realització del seu treball, amb presentació prèvia dels oportuns justificants. El caminador/a utilitzarà els mitjans de transport i sistemes de tarifes d'aquests, indicats per Mensajeros Costa Blanca, SA.  
e) Addicionalment, s'abonarà als ciclomissatgers/es, en concepte de plus de perillositat, 0,07 euros per cada direcció efectuada.  
3. Retribucions missatgers/es i conductors/es amb vehicle propi:  
  
La nòmina d'un missatger o missatgera es compondrà dels conceptes següents:  
a) Salari brut: equivalent a la producció efectivament realitzada en el mes natural de càlcul. Serà el resultat de multiplicar el total d'unitats d'obra realitzades per l'import aplicable segons l'annex III a cadascuna d'aquestes. Es consideraran unitats d'obra els conceptes detallats en l'annex III i definits en l'article 30 d'aquest conveni.  
  
b) Salari base: s'inclourà en l'import anual marcat en la categoria de missatger/a segons l'annex II.  
c) Part proporcional de pagues extraordinàries: les pagues extraordinàries seran dues a l'any. Cadascuna d'aquestes serà l'equivalent al salari base mensual del treballador/a categoria missatger/a o conductor/a. Les pagues extraordinàries seran prorratejades mensualment, el seu import correspondrà a 1/6 del salari base mensual.  
d) Despeses de locomoció: es pagaran els quilòmetres efectivament realitzats pel missatger/a o conductor/a en la realització del seu treball, sobre la base de la declaració mensual que cada treballador/a realitze sobre aquest tema. El preu serà l'indicat en l'article 36 d'aquest conveni.  
e) Plus de productivitat: s'inclourà en aquest concepte l'excés de producció realitzat pel treballador/a mensualment, una vegada calculada aquesta producció que es considera el salari brut i descomptant el salari base, les pagues prorratejades, la despesa de locomoció i el plus de perillositat. Si el treballador/a no arribara al seu rendiment mínim, no generaria dret a plus de productivitat. El pagament màxim a realitzar serà l'així efectivament calculat, sempre quan la suma d'aqueix import + salari base + pppe + plus de perillositat + despeses de locomoció, no siga superior al salari brut, i en aquest cas l'import a aplicar seria aquell que sumat a salari base + pppe + plus de perillositat + despeses de locomoció done com a resultat el salari brut mensual.  
f) Si el salari brut no és suficient per al pagament de tots els conceptes, sempre prioritzarà, i en l'ordre següent, el salari base, la part proporcional de pagues extraordinàries, el plus de perillositat i les despeses de locomoció, enfront del plus de productivitat.  
4. Retribució conductors/conductores:  
a) Els conductors/es percebran la retribució mensual que s'especifica en la taula que compon l'annex II d'aquest conveni per al seu específic grup professional.  
b) La quantitat indicada en la taula correspon amb la jornada ordinària. Si es realitza menor jornada, es percebrà la retribució proporcionalment.  
c) Com a complement per quantitat de treball s'abonarà la quantitat de 0,40 euros per cada direcció que supere les 565 mensuals.  
d) Addicionalment, també s'abonarà als conductors, en concepte de plus de perillositat, 0,07 euros per cada direcció efectuada.  
5. Retribució resta de treballadors/es:  
a) El personal restant percebrà la retribució mensual bruta que s'especifica per grups professionals i llocs de treball en l'annex II.  
b) Les quantitats indicades corresponen amb la jornada ordinària. Si es realitza menor jornada, es percebrà la retribució proporcional.  
c) Els desplaçaments des del centre de treball i al centre de treball no computen com a quilòmetres ni per tant es consideren unitat d'obra, ni remuneració de cap mena.  
d) No tindran consideració de salari les quantitats que s'abonen als treballadors/es per indemnitzacions per causa objectiva o bestretes per despeses que hagen de ser realitzades pel treballador/a a conseqüència de la seua activitat laboral, prestacions o indemnitzacions de la Seguretat Social o qualsevol altra quantitat que s'abone al treballador/a per conceptes compensatoris o similars als anteriors.  
  
Article 35. Retribució mínima garantida  
Aplicant el sistema de retribució per unitat d'obra, es garanteix al caminador/a, missatger/a i conductor/a en vehicle de 2, 3 o 4 rodes que realitza jornada completa tots els dies laborables del mes, una retribució bruta mensual de 1.025 euros a partir de la signatura d'entrada en vigor d'aquest conveni.  
  
Article 37. Plus de perillositat  
S'inclourà per als missatgers/es, en aquest concepte de plus de perillositat, un 6 per cent del total del salari brut una vegada descomptat el salari base i la pppe.  
  
Article 39. Complement per antiguitat  
1. S'abonarà en les dotze mensualitats ordinàries de l'any a raó de 30 euros per trienni, fins a un màxim de sis, igual per a tots per nivells professionals, que regirà sense alteració durant la vigència del conveni.  
  
2. L'abonament s'iniciarà a partir del mes natural següent al mes en què es complisca cada trienni.  
  
Article 42. Llicències  
1. El treballador o treballadora, avisant amb la possible antelació i aportant, en tot cas, el corresponent justificant, podrà faltar al treball amb dret a remuneració, per algun dels motius i durant el temps que a s'exposa a continuació:  
a) Quinze dies naturals en cas de matrimoni.  
b) Quinze dies per acumulació del permís de lactància.  
c) Tres dies en cas d'accident o malaltia greu, intervenció quirúrgica sense hospitalització que requerisca repòs domiciliari o hospitalització mínima de 24 hores o defunció de parents fins a segon grau de consanguinitat o afinitat.  
Quan, amb tal motiu, el treballador/a necessite fer un desplaçament a més de 100 km de distància, el termini s'ampliarà en un dia, i s'ampliarà en dos si el desplaçament ha d'efectuar-se a un punt situat a més de 200 km.  
No obstant això, quan la defunció d'un parent/a de primer grau de consanguinitat es produïsca en un altre país, la llicència retribuïda s'ampliarà a sis dies naturals.  
En aquells supòsits en els quals la defunció o l'hospitalització es produïsquen una vegada finalitzada la jornada del treballador/a, aqueix dia no computarà a l'efecte de permís retribuït, iniciant-se aquest còmput a partir de l'endemà laborable.  
d) Durant un dia hàbil per trasllat del seu domicili habitual, amb justificació del fet causant.  
e) Pel temps indispensable per al compliment d'un deure inexcusable de caràcter públic i personal. Quan conste en una norma legal o convencional un període determinat s'estarà al que aquest dispose quant a duració de l'absència i compensació econòmica.  
Quan el compliment del deure supose la impossibilitat de la prestació del treball degut a més de 20 per cent de les hores laborables d'un període de tres mesos continus o alterns, Mensajeros Costa Blanca, SA, podrà passar al treballador/a afectat a la situació d'excedència forçosa.  
f) Un dia hàbil per a la renovació del permís de conduir per als nivells de missatger/a i conductor/a.  
g) Pel temps indispensable per a gaudir dels drets educatius generals i de la formació professional en els supòsits i en la forma regulats en la legislació vigent.  
h) Pel temps indispensable per a la realització d'exàmens prenatals i tècniques de preparació al part que hagen de realitzar-se dins de la jornada de treball. El progenitor, amb sol·licitud prèvia a l'empresa, podrà accedir a un permís no retribuït per a acompanyar la dona a aquests exàmens prenatals i tècniques de preparació al part.  
i) En el cas de naixement de fills/es prematurs/es o que per alguna causa hagen de romandre hospitalitzats/ades a continuació del part, la mare o el pare tindran dret a absentar-se del treball durant una hora. Així mateix, tindran dret a reduir la seua jornada fins a un màxim de 2 hores, amb la disminució proporcional del salari. Aquesta llicència serà incompatible amb el gaudi de qualsevol altre permís o llicència que el treballador o treballadora tinga o puga tindre concedit.  
  
j) Quan per raó de malaltia del treballador/a, aquest/a necessite l'assistència dels serveis públics de salut en hores coincidents amb les de la seua jornada laboral, l'empresa concedirà, sense pèrdua de retribució, 15 hores anuals, i el treballador/a l'haurà de justificar amb el corresponent volant, en el qual conste l'hora d'entrada i eixida de la consulta mèdica; l'hora d'entrada es podrà justificar mitjançant el volant de citació.  
k) Es concediran 15 hores anuals de permís per a acompanyar als serveis d'assistència sanitària a fills/es menors de 12 anys, sense pèrdua de retribució. A més d'un permís no retribuït, per a acompanyar els fills/es d'entre 13 i 16 anys d'edat, i també majors de primer grau de consanguinitat que no puguen valdre's per si mateixos. Sempre justificant-se amb volant d'entrada i eixida. L'empresa establirà mecanismes de compensació horària.  
l) Dos dies a l'any per assumptes propis o personals amb un preavís de 48 hores d'antelació que no podran gaudir-se al desembre ni a l'agost, ni es podran acumular a vacances, excepte acord entre les parts, i en qualsevol cas es respectarà un màxim d'un 5 per cent de treballadors/es per departament o centre.  
m) Els treballadors amb almenys un any d'antiguitat en l'empresa tenen dret a un permís retribuït de vint hores anuals de formació professional per a l'ocupació, vinculada a la activitat de l'empresa, acumulables per un període de fins a cinc anys. El dret s'entendrà complit en tot cas quan el treballador puga realitzar les accions formatives dirigides a l'obtenció de la formació professional per a l'empleat en el marc d'un pla de formació desenvolupat per iniciativa empresarial o compromés per la negociació col·lectiva.  
Sense perjudici de l'anterior, no podrà comprendre's en el dret a què es refereix aquest apartat la formació que haja d'impartir obligatòriament l'empresa a càrrec seu conforme al que es preveu en altres lleis. A falta del que es preveu en conveni col·lectiu, la concreció de la manera de gaudi del permís es fixarà de mútua acord entre treballador/a i empresari/ària.  
2. A l'efecte de la concessió de llicències i altres beneficis descrits més amunt, derivats d'una relació matrimonial, s'equipararan les parelles de fet, legalment registrades o acreditades.  
3. Queda a discrecionalitat de l'empresa, la possibilitat de superar els màxims expressats si l'operativa ho permet.  
4. En cas de concórrer diverses llicències en el mateix moment, solament s'aplicarà la de màxima duració.  
5. Graus de consanguinitat i afinitat:  
a) Primer grau: pare, mare, sogre/a, fills/es, gendres/nores.  
b) Segon grau: iaios/es, germans/es, cunyats/ades, nets/es.  
c) Tercer grau: besiaios/es, oncles/ties, nebots/des, besnets/es.  
  
  
ANNEX II  
Taules salarials  
  
CATEGORIA PROFESSIONAL SALARI MENSUAL  
Director/a general 1.284,70 -  
Comandament intermedi 1.236,60 -  
Cap d'operacions 1.225,93 -  
Cap de SAC 1.225,93 -  
Encarregat/ada de trànsit 1.050,00 -  
Auxiliar d'operacions 1.025,00 -  
Conductor/a camió amb CAP 1.083,43 -  
Conductor/a 1.025,00 -  
Missatger/a 1.025,00 -  
Ciclomissatger/a 1.025,00 -  
Caminador/a 1.025,00 -  
Cap 1a administratiu/iva- informàtic/a 1.225,93 -  
Cap 2a administratiu/iva- informàtic/a 1.139,94 -  
Oficial 1a administratiu/iva- informàtic/a 1.113,72 -  
Oficial 2a administratiu/iva- informàtic/a 1.050,00 -  
Auxiliar administratiu/iva 1.025,00 -  
Cap comercial 1.113,72 -  
Agent comercial 1.050,00 -  
1r Encarregat/ada magatzem 1.066,80 -  
2n Encarregat/ada magatzem 1.054,99 -  
Mosso/a carretoner/a 1.025,00 -  
Mosso/a 1.025,00 -  
Encarregat/ada d'oficis varis 1.054,99 -  
Oficial d'oficis varis 1.037,00 -  
Ordenança 1.025,00 -  
Vigilant 1.025,00 -  
Personal de manteniment i neteja 1.025,00 -  
  
  
  
ANNEX III  
Retribucions per unitat d'obra  
  
  
Unitat d'obra per a personal en vehicles de dues rodes  
  
UNITATS MOTO PREU MOTO  
Servei urbà: recollida i lliurament en el dia 1,35 -  
Recollida pont de clients 1,10 -  
Distribució: 10 hores, 14 hores i 24 hores 0,97 -  
Distribució: massiu i economy 0,90 -  
Temps d'espera 0,11 -  
km moto 0,28 -  
Excessos 0,99 -  
Cànon pluja 30 % per albarà  
  
UNITATS BICI PREU BICI  
Servei urbà: recollida i lliurament en el dia 1,35 -  
Recollida pont de clients 1,10 -  
Distribució: 10 hores, 14 hores i 24 hores 0,97 -  
Distribució: massiu i economy 0,90 -  
Temps d'espera 0,11 -  
km moto 0,28 -  
Excessos 0,99 -  
Cànon pluja 30 % per albarà  
  
  
Unitat d'obra per a personal en vehicle de quatre rodes  
  
UNITATS FURGONETA 400 KG PREU FURGONETA  
Servei urbà furgoneta 3,16 -  
Recollida pont de clients 1,21 -  
Recollida pont expedició 0,15 -  
Distribució: 10 hores, 14 hores, 24 hores, massius i economy 1,20 -  
Recollida de xarxa 1,20 -  
Recollida xarxa expedició 0,15 -  
Direccions repetides 0,30 -  
Temps d'espera 0,14 -  
km furgoneta 0,31 -  
  
UNITATS FURGONETA 1.000 KG i FURGÓ AMB CAIXA SENSE PLATAFORMA PREU FURGONETA  
Servei urbà furgoneta 3,26 -  
Recollida pont de clients 1,21 -  
Recollida pont expedició 0,15 -  
Distribució: 10 hores, 14 hores, 24 hores, Massius i Economy 1,20 -  
Recollida de Xarxa 1,20 -  
Recollida xarxa expedició 0,15 -  
Direccions repetides 0,30 -  
Temps d'espera 0,20 -  
km furgoneta 0,33 -  
  
UNITATS FURGÓ AMB CAIXA AMB PLATAFORMA PREU FURGÓ  
Servei urbà furgó 6,00 -  
Recollida pont de clients 1,21 -  
Recollida pont expedició 0,15 -  
Distribució: 10 hores, 14 hores, 24 hores, massius i economy 1,20 -  
Recollida de xarxa 1,20 -  
Recollida xarxa expedició 0,15 -  
Direccions repetides 0,30 -  
Temps d'espera 0,35 -  
km furgó 0,40 -  
  
UNITATS CAMIÓ 4.500 KG PREU CAMIÓ  
Servei urbà camió 6,00 -  
Recollida pont de clients 1,21 -  
Recollida pont expedició 0,15 -  
Distribució: 10 hores, 14 hores, 24 hores, massius i economy 1,20 -  
Recollida de xarxa 1,20 -  
Recollida xarxa expedició 0,15 -  
Direccions repetides 0,30 -  
Temps d'espera 0,35 -  
km camió 0,40 -